మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ప్రభుకి సడెన్ సర్‌ప్రైజ్ ఇచ్చిన రజినీ, కమల్!
సీనియర్ నటుడు ప్రభుకి తమిళ సూపర్ స్టార్ రజినీకాంత్, కమల్ హాసన్‌లు సడెన్ సర్‌ప్రైజ్ ఇచ్చారు.
TNN | Updated:
Dec 28, 2016, 07:24AM IST
సీనియర్ నటుడు ప్రభుకి తమిళ సూపర్ స్టార్ రజినీకాంత్, కమల్ హాసన్&zwnj;లు సడెన్ సర్&zwnj;ప్రైజ్ ఇచ్చారు. ప్రభు 60వ పుట్టిన రోజు సందర్భంగా ప్రభుకే తెలియకుండా అతడి ఇంట్లో ప్రత్యక్షమై అనుకోని షాక్ ఇచ్చారు. డిసెంబర్ 25, ఆదివారం నాడు ప్రభు 60వ బర్త్ డే జరిగింది. అయితే, ఇటీవలే జయలలిత కన్నుమూయడం, మరోవైపు కరుణానిధి అనారోగ్యంతో బాధపడుతుండటం వంటి ప్రస్తుత పరిస్థితుల నేపథ్యంలో బర్త్ డే వేడుకలు జరుపుకోకూడదు అని డిసైడ్ అయ్యాడట ప్రభు. కానీ ప్రభుకి తెలియకుండానే అతడి కొడుకు విక్రమ్ ప్రభు, కూతురు ఐశ్వర్యలు అన్ని ఏర్పాట్లు చేసి తమ కుటుంబానికి అత్యంత సన్నిహితంగా వుండేవారిని ఆహ్వానించి తండ్రిని సర్&zwnj;ప్రైజ్ చేశారు.
రజినీ, కమల్ ఇంటికి వచ్చే వరకు, వారు వస్తున్నారనే సంగతి తెలియని ప్రభు.. ఇంటికొచ్చిన అనుకోని అతిథులని చూసి ఆశ్చర్యపోయారు. అటు రజినీ, కమల్ కూడా అప్పుడే నువ్ 60 ఏళ్ల వాడివైపోయావా అని ఆటపట్టిస్తూ కాసేపు సరదాగా గడిపారు. ఆనాటి తమిళ సూపర్ స్టార్ శివాజీ గణేషన్ వారసుడిగా ప్రభు ఇండస్ట్రీకి పరిచయమైన సంగతి తెలిసిందే. అలా ప్రభు కుటుంబంతో రజినీ, కమల్&zwnj;లకి మంచి అనుబంధం వుంది. మా కుటుంబంలో ఈ ఇద్దరు పెద్దన్నయ్యలు లాంటి వారు అని అభిప్రాయపడిన ప్రభు... మా ప్రతీ సంతోష సమయాల్లో ఈ ఇద్దరు తప్పకుండా అటెండెన్స్ వేసుకోవాల్సిందేనని ఆనందం వ్యక్తంచేశారు.